Stella Mwangi Stella Nyambura Mwangi (Nairobi, 1 ta' Settembru 1986) hija kantanta Kenjana ta' ċittadinanza Norveġiża. Imwielda l-Kenja fl-1986, Stella marret toqgħod in-Norveġja flimkien ma' familtha fl-1991. Ta' età żgħira kienet diġà ikkomponiet u kitbet l-ewwel kanzunetti tagħha. Hi tagħmel parti mill-grupp ta' mużika Afrikana The Rise li ħareġ l-ewwel album tiegħu fl-1998. Ħadmet ukoll ma' diversi artisti Afro-Ewropej u fl-2005 kantant għal Nelson Mandela fl-okkażjoni tal-kampanja ta' prevenzjoni kontra l-AIDS. Bdiet il-karriera tagħha bħal solista meta fl-2006 ħarġet il-kanzunetta "Take it back" li għamlet suċċess fl-Afrika u l-Iskandinavja, u li aktar tard iddaħħal fl-album "Living for Music" li ħareġ fl-2008. Fl-2010, ipproduċiet kanzunetta oħra taħt l-isem ta' "Smile". Fl-2011, ħadet sehem fil-Melodi Grand Prix, konkors mużikali Norveġiż fejn ir-rebbieħ jingħata ċ-ċans li jirrapreżenta lin-Norveġja fil-Eurovision Song Contest. Fit-12 ta' Frar 2011, Mwangi ħarġet bħala r-rebbieħa u permezz tal-kanzunetta "Haba Haba" sabet post fis-semifinali tal-Festival tal-Eurovision 2011 li sar f'Düsseldorf, il-Ġermanja. Fl-10 ta' Mejju, Mwangi naqset li tagħmilha mal-aħħar għaxra li kellhom jikkwalifikaw għas-serata finali.